b'\n_START_ARTICLE_\nR\xc3\xb8stipotet\n_START_PARAGRAPH_\nR\xc3\xb8stipotet, p\xc3\xa5 tysk kalt R\xc3\xb6sti eller Kartoffelpuffer og engelsk hash brown, er en matrett laget av poteter som er raspet eller sk\xc3\xa5ret i strimler og deretter presset sammen i en kake, for s\xc3\xa5 \xc3\xa5 bli stekt. Retten serveres vanligvis som en siderett, og er vanlig til frokost i USA og s\xc3\xa6rlig Storbritannia sammen med p\xc3\xb8lser, bacon, saltsprengt storfekj\xc3\xb8tt eller hamburgere. R\xc3\xb6sti, en variant av hash brown, regnes som nasjonalrett i Sveits.'